অস্কার দৌড়ে ‘অনুজা’

কলকাতা: ফের অস্কারের (Oscars 2025) দৌড়ে ভারতীয় ছবি। প্রিয়াঙ্কা চোপড়া (Priyanka Chopra), গুনীত মোঙ্গা (Guneet Mongas) প্রযোজিত ‘অনুজা’ (Anuja Nomination Oscars 2025) অস্কার দৌড়ে। প্রতিযোগিতায় রয়েছে কোন কোন ছবি, নমিনেশনে এগিয়ে কারা সেই সব নামের তালিকা এবার প্রকাশ্যে৷ এর আগে লস অ্যাঞ্জেলেসে ভয়াবহ দাবানলের কারণে দুবার অস্কারের ভোটিং ও নমিনেশন প্রক্রিয়া পিছিয়ে যায় ৷ অ্যাকাডেমির তরফে জানানো হয়েছে দাবানলের কারণে যাঁরা প্রাণ হারিয়েছেন তাঁদের শ্রদ্ধা জ্ঞাপন করা হবে অনুষ্ঠানে।

বৃহস্পতিবার ৯৭ তম অ্যাকাডেমি পুরস্কারের মনোনয়ন ঘোষণা করা হয়েছে ৷ মনোনয়নের তালিকায় উজ্জ্বল করছে ভারতীয় ছবি। পাশাপাশি জ্যাক অডিয়ার্ডের এমিলিয়া পেরেজ নমিনেশন পাওয়ার দিক থেকে রয়েছে এগিয়ে ৷ ‘এমিলিয়া পেরেজ’ ১৩ টি মনোনয়ন পেয়েছে, যার মধ্যে সেরা ছবিও রয়েছে ৷ এর পরেই রয়েছে ‘দ্য ব্রুটালিস্ট’, ‘উইকড’ দুটি ছবিই ১০টি মনোনয়ন পেয়েছে। তালিকায় জায়গা করে নিয়েছে প্রিয়াঙ্কা চোপড়া ও গুনীত মঙ্গা প্রযোজিত ‘অনুজা’৷ ছবিটি সেরা লাইভ অ্যাকশন শর্ট ফিল্ম বিভাগে মনোনয়ন পেয়েছে। প্রিয়াঙ্কা চোপড়া ছবির এক্সিকিউটিভ ডিরেক্টর ৷ প্রিয়াঙ্কা বলেন, অসাধারণ এই মুহূর্ত৷ প্রযোজক গুনীত মোঙ্গা এই খবর আবেগপ্রবণ হয়ে পড়েছেন। তিনি বলেছেন এই করতে গিয়ে অন্ক চড়াই উৎড়াই পেরতে হয়েছে।

আরও পড়ুন: ‘মেঘে ঢাকা তারা’ দিয়েই ঋত্বিককের শ্রদ্ধার্ঘ্য

বর্তমানে নেটফ্লিক্সে দেখা যাচ্ছে ‘অনুজা’। ‘অনুজা’ হল এক নয় বছর বয়সি মেয়ের গল্প। যে তার বড় বোন পলকের সঙ্গে পাড়া-গলির এক পোশাক কারখানায় দিনরাত এক করে কাজ করে। এরমাঝে মাঝেই একদিন এমন একটি সিদ্ধান্তের মুখোমুখি হতে হয় অনুজাকে যা কিনা ভবিষ্যতে তার পরিবারকে বড়সড়ভাবে প্রভাবিত করে। এভাবেই এগিয়েছে স্বল্প দৈর্ঘের হিন্দি ছবি ‘অনুজা’র গল্প। গুনীত মোঙ্গা প্রযোজিত যে ছবিতে কার্যনির্বাহী প্রযোজক হিসেবে রয়েছেন প্রিয়াঙ্কা চোপড়া।

অন্য খবর দেখুন